Unión del Pueblo Navarro talde parlamentarioari atxikitako foru parlamentari Miguel Bujanda Cirauqui jaunak honako galdera hau egin du, idatziz erantzun dakion: Foruzaingoak zenbat ikuskapen egin ditu bertatik bertara laboreetan fitosanitarioak baliatzeari buruz (produktu fitosanitarioak aplikatzeko ekipoen ikuskapen teknikoa, aplikatzaile-karneta, baliatutako materiak eta nahasketak eta abar)? Zenbat salaketa jarri dira, arau-hausteak direla-eta, 2023ko urtarriletik hona? (11-24/PES-00195). Galdera hori dela-eta, Nafarroako Gobernuko Barneko, Funtzio Publikoko eta Justiziako kontseilariak honako hau jakinarazten du:

Datu-baseetan kontsulta egin ondoren, Ingurumena Babesteko Brigadako buruak honako honen berri eman du:

– Lehenbiziko galderari dagokionez, ikuskapen-kopuruari buruz, guztira 122 kontrol egiaztatu dira.

– 2023tik hona jarri diren salaketen kopuruari buruz, guztira 10 buletin daude, gaur egunera arte.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko maiatzaren 14an

Barneko, Funtzio Publikoko eta Justiziako kontseilaria: Mª Amparo López Antelo